Document ID: 32009R0505

ΚΑΝΟΝΙΣΜΌΣ (ΕΚ) αριθ. 505/2009 ΤΗΣ ΕΠΙΤΡΟΠΉΣ
της 15ης Ιουνίου 2009
για την αναπροσαρμογή των υποχρεώσεων παράδοσης ζάχαρης ζαχαροκάλαμου δυνάμει του πρωτοκόλλου ΑΚΕ και της συμφωνίας με την Ινδία για την περίοδο παράδοσης 2008/2009 και την περίοδο παράδοσης που αρχίζει την 1η Ιουλίου 2009
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 153 παράγραφος 4, σε συνδυασμό με το άρθρο 4,
Εκτιμώντας τα ακόλουθα:
(1)
Το άρθρο 12 του κανονισμού (ΕΚ) αριθ. 950/2006 της Επιτροπής, της 28ης Ιουνίου 2006, για τον καθορισμό, για τις περιόδους εμπορίας 2006/2007, 2007/2008 και 2008/2009, των λεπτομερειών εφαρμογής για την εισαγωγή και το ραφινάρισμα προϊόντων του τομέα της ζάχαρης στο πλαίσιο ορισμένων δασμολογικών ποσοστώσεων και προτιμησιακών συμφωνιών (2), προβλέπει λεπτομερείς κανόνες για τον καθορισμό των υποχρεώσεων παράδοσης με μηδενικό δασμό των προϊόντων που υπάγονται στον κωδικό ΣΟ 1701, εκφραζόμενες σε ισοδύναμο λευκής ζάχαρης, για εισαγωγές καταγωγής από χώρες που έχουν υπογράψει το πρωτόκολλο ΑΚΕ και τη συμφωνία με την Ινδία.
(2)
Οι ποσότητες αυτές καθορίστηκαν προσωρινά με τον κανονισμό (ΕΚ) αριθ. 403/2008 της Επιτροπής, της 6ης Μαΐου 2008, για τον προσωρινό καθορισμό των ποσοτήτων των υποχρεώσεων παράδοσης ζάχαρης ζαχαροκάλαμου προς εισαγωγή δυνάμει του πρωτοκόλλου ΑΚΕ και της συμφωνίας με την Ινδία, για την περίοδο παράδοσης 2008/2009 (3), και τον κανονισμό (ΕΚ) αριθ. 1088/2008 της Επιτροπής, της 5ης Νοεμβρίου 2008, για τον προσωρινό καθορισμό των ποσοτήτων των υποχρεώσεων παράδοσης ζάχαρης ζαχαροκάλαμου προς εισαγωγή δυνάμει του πρωτοκόλλου ΑΚΕ και της συμφωνίας με την Ινδία για την περίοδο παράδοσης που αρχίζει την 1η Ιουλίου 2009 (4).
(3)
Το άρθρο 7 παράγραφοι 1 και 2 του πρωτοκόλλου ΑΚΕ καθορίζει τους κανόνες για τις περιπτώσεις μη παράδοσης από ένα κράτος ΑΚΕ της ποσότητας που έχει συμφωνηθεί.
(4)
Οι αρμόδιες αρχές των Μπαρμπάντος, του Κονγκό, της Τζαμάικας, του Μαυρίκιου, της Τανζανίας και των Τρινιδάδ και Τομπάγκο ενημέρωσαν την Επιτροπή ότι δεν είναι σε θέση να παραδώσουν το σύνολο της συμφωνηθείσας ποσότητάς τους για τις δύο σχετικές περιόδους παράδοσης.
(5)
Ύστερα από διαβούλευση με τα ενδιαφερόμενα κράτη ΑΚΕ, θα πραγματοποιηθεί ανακατανομή της μη παραδοθείσας ποσότητας με σκοπό την παράδοσή της κατά την περίοδο παράδοσης 2008/2009.
(6)
Οι υποχρεώσεις παράδοσης για την περίοδο παράδοσης 2008/09 και την περίοδο παράδοσης που αρχίζει την 1η Ιουλίου 2009 πρέπει να αναπροσαρμοστούν σύμφωνα με το άρθρο 12 παράγραφος 1, το άρθρο παράγραφος 2 στοιχείο γ) και το άρθρο παράγραφος 4 του κανονισμού (ΕΚ) αριθ. 950/2006 και, συνεπώς, πρέπει να καταργηθούν οι κανονισμοί (ΕΚ) αριθ. 403/2008 και (ΕΚ) αριθ. 1088/2008.
(7)
Το άρθρο 14 παράγραφος 2 του κανονισμού (ΕΚ) αριθ. 950/2006 αναφέρει ότι η παράγραφος 1 του εν λόγω άρθρου δεν εφαρμόζεται στην ποσότητα που ανακατανέμεται σύμφωνα με το άρθρο 7 παράγραφος 1 ή 2 του πρωτοκόλλου ΑΚΕ. Η ποσότητα που ανακατανέμεται σύμφωνα με τον παρόντα κανονισμό πρέπει, συνεπώς, να εισαχθεί πριν από τις 30 Ιουνίου 2009. Ωστόσο, η εν λόγω ανακατανομή προϋποθέτει επίσης τη μεταφορά ποσοτήτων από την περίοδο παράδοσης που αρχίζει την 1η Ιουλίου 2009. Ως εκ τούτου, το άρθρο 14 παράγραφος 1 του κανονισμού (ΕΚ) αριθ. 950/2006 πρέπει επίσης να εφαρμοστεί στην ποσότητα που ανακατανέμεται σύμφωνα με τον παρόντα κανονισμό.
(8)
Σύμφωνα με το άρθρο 153 παράγραφος 3 του κανονισμού (ΕΚ) αριθ. 1234/2007, τα πιστοποιητικά εισαγωγής για τη ζάχαρη προς ραφινάρισμα πρέπει να εκδίδονται μόνο σε εργοστάσια ραφιναρίσματος αποκλειστικής παραγωγής, υπό τον όρο ότι οι σχετικές ποσότητες δεν υπερβαίνουν τις ποσότητες που μπορούν να εισαχθούν στο πλαίσιο της παραδοσιακής ανάγκης εφοδιασμού που αναφέρεται στο άρθρο 153 παράγραφος 1 του κανονισμού (ΕΚ) αριθ. 1234/2007. Ωστόσο, σύμφωνα με το άρθρο 155 του κανονισμού (ΕΚ) αριθ. 1234/2007, η Επιτροπή μπορεί να λαμβάνει μέτρα κατά παρέκκλιση από το άρθρο 153 παράγραφος 3 του εν λόγω κανονισμού προκειμένου να διασφαλίζεται ότι η ζάχαρη ΑΚΕ/Ινδίας εισάγεται στην Κοινότητα υπό τους όρους που ορίζονται στο πρωτόκολλο ΑΚΕ και στη συμφωνία με την Ινδία. Για την περίοδο παράδοσης που αρχίζει την 1η Ιουλίου 2009, και λαμβανομένης υπόψη της μείωσης της τιμής της εισαγόμενης ακατέργαστης ζάχαρης ζαχαροκάλαμου από την 1η Οκτωβρίου 2009, οι όροι αυτοί μπορούν να τηρηθούν μόνο εάν όλοι οι επιχειρηματίες μπορούν να έχουν πρόσβαση στα πιστοποιητικά εισαγωγής για ζάχαρη προς ραφινάρισμα. Ως εκ τούτου, είναι αναγκαίο να προβλεφθεί παρέκκλιση από το άρθρο 10 παράγραφος 1 του κανονισμού (ΕΚ) αριθ. 950/2006 το οποίο ορίζει ότι οι αιτήσεις για ζάχαρη προς ραφινάρισμα υποβάλλονται μόνο από εργοστάσια ραφιναρίσματος αποκλειστικής παραγωγής.
(9)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι υποχρεώσεις παράδοσης για εισαγωγές καταγωγής χωρών που έχουν υπογράψει το πρωτόκολλο ΑΚΕ και τη συμφωνία με την Ινδία για τα προϊόντα που υπάγονται στον κωδικό ΣΟ 1701, εκφραζόμενες σε τόνους ισοδυνάμου λευκής ζάχαρης, για την περίοδο παράδοσης 2008/2009 και την περίοδο παράδοσης που αρχίζει την 1η Ιουλίου 2009 για καθεμία από τις σχετικές χώρες εξαγωγής αναπροσαρμόζονται όπως εμφαίνεται στο παράρτημα.
Άρθρο 2
Κατά παρέκκλιση του άρθρου 14 παράγραφος 2 του κανονισμού (ΕΚ) αριθ. 950/2006, το άρθρο 14 παράγραφος 1 του εν λόγω κανονισμού εφαρμόζεται στην ποσότητα που ανακατανέμεται, σύμφωνα με τον παρόντα κανονισμό, και εισάγεται μετά τις 30 Ιουνίου 2009.
Άρθρο 3
Για τις υποχρεώσεις παράδοσης της περιόδου παράδοσης που αρχίζει την 1η Ιουλίου 2009 και κατά παρέκκλιση από το άρθρο 10 παράγραφος 1 του κανονισμού (ΕΚ) αριθ. 950/2006, όλοι οι αιτούντες που πληρούν τους όρους του άρθρου 5 του κανονισμού (ΕΚ) αριθ. 1301/2006 της Επιτροπής (5) μπορούν να υποβάλουν αιτήσεις πιστοποιητικών εισαγωγής για ζάχαρη ραφιναρίσματος στο κράτος μέλος στο οποίο είναι εγγεγραμμένοι για τους σκοπούς του ΦΠΑ.
Άρθρο 4
Οι κανονισμοί (ΕΚ) αριθ. 403/2008 και (ΕΚ) αριθ. 1088/2008 καταργούνται.
Άρθρο 5
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουνίου 2009.

Labels: 3
17
18